ห้องเรียนสีขาว 13

**แนวปฏิบัติของครูที่ปรึกษาและนักเรียนแกนนำห้องเรียนสีขาว**

**--------------------------------**

**คำชี้แจง**

1. **ครูที่ปรึกษาติดตามให้นักเรียนดำเนินการห้องเรียนสีขาวโดยเมื่อดำเนินการแล้วให้บันทึก**

**เป็นเอกสารและภาพประกอบ เก็บเข้าแฟ้มห้องเรียนละ 1 แฟ้ม**

1. **ส่งแฟ้มเอกสาร ข้อ 1 – 13 ภาคเรียนละ 1 ครั้งตามเวลาที่กำหนด ณ ห้องกิจการนักเรียนกิจการนักเรียน**
2. **ครูที่ปรึกษาและนักเรียนทุกคน ทำ MOU กับผู้อำนวยการ ทุกปีการศึกษาในภาคเรียนที่ 1**

**ขั้นตอนการดำเนินการ**

1. จัดทำคำสั่งแต่งตั้งคณะกรรมการดำเนินงานห้องเรียนสีขาว (ห้องเรียนสีขาว 3)
2. จัดทำแผนผังโครงสร้างการบริหารงานห้องเรียนสีขาว และคติพจน์ประจำห้อง ติดตั้งที่มุมใดมุมหนึ่งของห้องพร้อมทั้งถ่ายภาพใส่แฟ้ม (ห้องเรียนสีขาว 4และ5)
3. ป้ายนิเทศที่ให้ความรู้เกี่ยวกับเรื่องยาเสพติด โรคทางเพศสัมพันธ์ อุบัติภัยและอบายมุข หรืออื่น ๆ โดยจัดมุมใดมุมหนึ่งของห้อง หรือพื้นที่เหมาะสม (ถ่ายภาพป้ายนิเทศใส่แฟ้ม)
4. จัดทำโครงงานเกี่ยวกับยาเสพติด โรคทางเพศสัมพันธ์ อุบัติภัยและอบายมุข อย่างน้อยห้องละ 1 โครงการ/ปีการศึกษา พร้อมทำแบบเสนอเพื่ออนุมัติโครงงาน (ห้องเรียนสีขาว 9 และ 10 )
5. จัดทำแบบรายงานการใช้สารเสพติดของนักเรียนในห้อง ภาคเรียนละ 1 ครั้ง (ห้องเรียนสีขาว 12)
6. ให้นักเรียนแกนนำฝ่ายการงานจัดทำแบบสำรวจวัสดุอุปกรณ์ส่งครูที่ปรึกษาเพื่อการประสานงานกับผู้เกี่ยวข้องช่วยดำเนินการแก้ไขพร้อมทั้งเก็บใส่แฟ้มไว้เป็นหลักฐาน (ห้องเรียนสีขาว 14 )
7. ให้นักเรียนแกนนำ ประชุมห้องเรียนสีขาวอย่างน้อยเดือนละ 1 ครั้ง ส่งรายงานการประชุมต่อครูที่ปรึกษา (ห้องเรียนขาว 7 )
8. ให้นักเรียนแกนนำให้ความรู้เรื่องยาเสพติด โรคทางเพศสัมพันธ์ อุบัติภัยและอบายมุข แก่เพื่อน พร้อมทั้งถ่ายภาพเก็บใส่แฟ้ม (ถ่ายภาพกิจกรรม และหัวข้อที่ให้ความรู้)
9. นักเรียนแกนนำแต่ละฝ่ายบันทึกการปฏิบัติงาน โดยแยกเป็นฝ่าย ๆ พร้อมแนบในสมุดบันทึกห้องเรียนสีขาวทุกเดือน
10. นักเรียนประเมินความพึงพอใจต่อการดำเนินงานห้องเรียนสีขาว ปีการศึกษาละ ๑ ครั้ง (ห้องเรียนสีขาว 11)
11. ครูที่ปรึกษาสรุปผลการดำเนินงานทั้ง 5 ฝ่ายรายงานผลการดำเนินงานห้องเรียนสีขาวภาคเรียนละ 1 ครั้ง (ห้องเรียนสีขาว 8)
12. ครูที่ปรึกษาประเมินห้องเรียนสีขาวตามแบบประเมินโครงการห้องเรียนสีขาว ระดับการศึกษาขั้นพื้นฐาน และสรุปผลการประเมินโครงการห้องเรียนสีขาว (ห้องเรียนสีขาว2)
13. ครูที่ปรึกษารายงานผลการดำเนินงานห้องเรียนสีขาว (ห้องเรียนสีขาว 1) และส่งแฟ้มภาคเรียนละ 1 ครั้ง

.......................................